[image: image1.png]


ŠAKIŲ RAJONO SAVIVALDYBĖS  TARYBA

SPRENDIMAS 

DĖL PRITARIMO PROJEKTUI „GELGAUDIŠKIO DVARO AMATŲ CENTRAS I“ 

2010 m. gruodžio 23 d. Nr. T-404
Šakiai

Rajono savivaldybės   taryba,    vadovaudamasi    Lietuvos    Respublikos  vietos   savivaldos  įstatymo  (Žin., 1994, Nr. 55 - 1049;  2008, Nr. 113 - 4290) 16 str.  2  d. 41 p.,                        n u s p r e n d ž i a : 

                    1. Pritarti Gelgaudiškio bendruomenės centro „Atgaiva“ projektui „Gelgaudiškio dvaro amatų centras I“.

2. Pritarti partnerystei tarp rajono savivaldybės administracijos ir Gelgaudiškio bendruomenės centro „Atgaiva“, įgyvendinant šį projektą.
3. Užtikrinti:

3.1. reikiamą ne mažiau 10 proc. projekto vertės bendrafinansavimą;

3.2. kad projektas nebus įgyvendinamas nei pagal vieną iš toliau išvardintų priemonių: Lietuvos Respublikos vidaus reikalų ministerijos įgyvendinamą Sanglaudos skatinimo veiksmų programos priemonę „Prielaidų spartesnei ūkinės veiklos diversifikacijai kaimo vietovėse sudarymas“, Lietuvos kaimo plėtros 2007-2013 m. programos 4 priemonę „Kaimo atnaujinimas ir plėtra“ (planiniu būdu) ar pagal kitas EB fondų, Programos ar nacionalinių programų lėšomis įgyvendinamas programas.

4. Patvirtinti, kad projektas yra įtrauktas į rajono savivaldybės tarybos 2009 m. vasario 26 d. sprendimu Nr. T-68 „Dėl savivaldybės 2004-2010 metų patikslinto plėtros strateginio plano tvirtinimo“ patvirtintą strateginį planą ir atitinka Šakių  krašto VVG strategijos 1 prioriteto „Kaimo gyvenviečių infrastruktūros gerinimas ir paslaugų infrastruktūros plėtra“ 1.1 priemonės „Kaimų atnaujinimas ir plėtra“ 1.1.2 veiklos sritį „Visuomeninės paskirties pastatų atnaujinimas ir renovacija bei remontas, kaimo vietovei svarbių statinių statyba“. 

                   4. Įpareigoti rajono savivaldybės administracijos direktorių Juozą Puodžiukaitį pasirašyti visus su  šio projekto partneryste susijusius dokumentus.

                    5. Sutikti, kad Gelgaudiškio bendruomenės centro „Atgaiva“ pirmininkė Genutė Žilinskienė būtų projekto „Gelgaudiškio dvaro amatų centras I“ vadove, atsakinga už projekto paraiškos parengimą, pateikimą bei projekto įgyvendinimą ir pasirašytų visus dokumentus, susijusius su projekto paraiškos rengimu ir teikimu, o projektą pripažinus tinkamu finansuoti – paramos sutartį.

